বগুড়া সংবাদ ডটকম (শিবগঞ্জ প্রতিনিধি রশিদুর রহমান রানা): সারাদেশে ক্রমবর্ধমান সড়ক দূর্ঘনা রোধ কল্পে মাননীয় প্রধান মন্ত্রীর নির্দেশ অনুযায়ী হাইওয়ে রোড সংলগ্ন শিক্ষা প্রতিষ্ঠানে জেব্রা ক্রসিং স্থাপনের কার্যক্রম শুরু হয়েছে। এরই ধারাবাহিতকতায় শিবগঞ্জ উপজেলা হাইওয়ে রোড সংলগ্ন বিভিন্ন শিক্ষা প্রতিষ্ঠানে জেব্রা ক্রসিং স্থাপনের দাবিতে উপজেলা নির্বাহী অফিসার বরাবর শিবগঞ্জ উপজেলা নিসচা’র পক্ষ থেকে স্মারকলিপি প্রদান করা হয়। এসময় উপস্থিত ছিলেন নিসচা শিবগঞ্জ উপজেলা আহ্বায়ক সাংবাদিক রশিদুর রহমান রানা, নিসচা কার্যনির্বাহী সদস্য সাংবাদিক কামরুল হাসান, রবিউল ইসলাম, শাহ আরাফত, সোহেল রানা, বায়েজীদ আহম্মেদ, শেখ সানজিদা হক, প্রমূখ। স্মারকলিপি গ্রহনের পর নিসচা’র সদস্যদের উপজেলা নির্বাহী অফিসার বলেন শিক্ষা প্রতিষ্ঠানের সামনে খুব দ্রুত জেব্রা ক্রসিং স্থাপনের ব্যবস্থা গ্রহণ করা হবে।